RÅDETS FØRSTEBEHANDLINGSHOLDNING (EU) nr. 11/2010

med henblik på vedtagelse af Europa-Parlamentets og Rådets direktiv om rammerne for indførelse af intelligente transportsystemer på vejtransportområdet og for grænsefladerne til andre transportformer

Vedtaget af Rådet den 10. maj 2010

(EØS-relevant tekst)

(2010/C 203 E/01)

EUROPA-PARLAMENTET OG RÅDET FOR DEN EUROPÆISKE UNION HAR –

under henvisning til traktaten om Den Europæiske Unions funktionsmåde, særlig artikel 91,

under henvisning til forslag fra Europa-Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter høring af Regionsudvalget,

efter den almindelige lovgivningsprocedure (2), og

ud fra følgende betragtninger:

Disse betydelige udfordringer kan ikke imødegås ved blot at anvende traditionelle midler, herunder en udvidelse af den eksisterende vejtransportinfrastruktur. I bestræbelserne på at finde egnede løsninger for Unionen kommer innovation til at spille en vigtig rolle.

Intelligente transportsystemer (ITS) er avancerede applikationer, der uden at besidde intelligens som sådan har til formål at stille innovative tjenester vedrørende forskellige transportformer og trafikstyring til rådighed og at gøre det muligt at holde de forskellige brugere bedre underrettet og at anvende transportnettene på en mere sikker, koordineret og intelligent måde.

ITS integrerer telekommunikationsteknologi, elektronisk teknologi og informationsteknologi med transportteknik med henblik på at planlægge, udforme, drive, vedligeholde og forvalte transportsystemer. Anvendelse af informations- og kommunikationsteknologier i vejtransportsektoren og dens grænseflader med andre transportformer vil yde et betydeligt bidrag til at forbedre miljøresultater, effektivitet, herunder energieffektivitet, sikkerhed og sikring i forbindelse med vejtransport, herunder transport af farligt gods, offentlig sikkerhed samt passager- og godsmobilitet, samtidig med at der sikres et velfungerende indre marked, såvel som bedre konkurrenceevne og højere beskæftigelse. Anvendelse af ITS bør dog ikke berøre anliggender vedrørende den nationale sikkerhed, eller som er nødvendige i forsvarsøjemed.

Fremskridt på området for anvendelse af informations- og kommunikationsteknologi inden for andre transportformer bør nu overføres til udviklingen i vejtransportsektoren, navnlig med henblik på at sikre større integration mellem vejtransport og andre transportformer.

For at sikre en koordineret og effektiv indførelse af ITS i Unionen som helhed bør der indføres fælles specifikationer, herunder, hvis det er hensigtsmæssigt, standarder, der definerer yderligere detaljerede regler og procedurer. Inden Kommissionen vedtager specifikationer, bør den vurdere, om de er i overensstemmelse med visse nærmere definerede principper som anført i bilag I. Der bør først og fremmest gives prioritet til de fire hovedområder for udvikling og indførelse af ITS. Inden for disse fire områder, bør der etableres prioriterede foranstaltninger for udvikling og brug af specifikationer og standarder. Under den videre gennemførelse af ITS bør der tages hensyn til den eksisterende ITS-infrastruktur, som den enkelte medlemsstat har indført, for så vidt angår teknologiske fremskridt og finansielle bestræbelser.

Specifikationerne bør bl.a. tage hensyn til og bygge på de allerede opnåede erfaringer og resultater på ITS-området, bl.a. fra eSafety-initiativet, som Kommissionen iværksatte i april 2002. Kommissionen oprettede som led i dette initiativ et eSafety-forum for at fremme og gennemføre henstillinger til støtte for udvikling, indførelse og anvendelse af eSafety-systemer.

Specifikationerne bør i relevante tilfælde omfatte detaljerede bestemmelser om den procedure, der gælder for overensstemmelses- og formålstjenlighedsvurdering af komponenter. Disse bestemmelser bør baseres på Europa-Parlamentets og Rådets afgørelse nr. 768/2008/EF af 9. juli 2008 om fælles rammer for markedsføring af produkter (6) , navnlig hvad angår modulerne i de forskellige faser af overensstemmelsesvurderingsprocedurerne. Direktiv 2007/46/EF (7) fastlægger allerede en ramme for typegodkendelse af motorkøretøjer og dele heraf eller af dertilhørende udstyr, mens direktiv 2002/24/EF (8) og 2003/37/EF (9) fastlægger regler for standardtypegodkendelse af to- og trehjulede motordrevne køretøjer og typegodkendelse af landbrugs- eller skovbrugstraktorer og af deres dele eller tilhørende udstyr. Det ville derfor være dobbeltarbejde at fastlægge overensstemmelsesvurdering for udstyr og applikationer, der er omfattet af disse direktivers anvendelsesområde. Selv om bestemmelserne i disse direktiver finder anvendelse på ITS-relateret udstyr, der er monteret i køretøjer, finder de dog ikke anvendelse på ITS-udstyr og -software til ekstern vejinfrastruktur. I sådanne tilfælde kan specifikationerne omfatte overensstemmelsesvurderingsprocedurer. Sådanne procedurer bør begrænse sig til, hvad der vil være nødvendigt i det enkelte tilfælde.

For ITS-applikationer og -tjenester, for hvilke der kræves nøjagtig og garanteret tids- og positionsbestemmelser, bør der benyttes satellitbaseret infrastruktur eller en anden teknologi, som tilbyder et tilsvarende præcisionsniveau, således som de fremgår af Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter (10) og Europa-Parlamentets og Rådets forordning (EF) nr. 683/2008 af 9. juli 2008 om den videre gennemførelse af de europæiske satellitbaserede navigationsprogrammer (Egnos og Galileo) (11) .

Væsentlige interessenter såsom ITS-tjenesteudbydere, ITS-brugersammenslutninger, transport- og anlægsoperatører, repræsentanter for fremstillingsindustrien, arbejdsmarkedets parter, faglige sammenslutninger og lokale myndigheder bør have mulighed for at rådgive Kommissionen om forretningsmæssige og tekniske aspekter ved indførelsen af ITS i Unionen. Med henblik herpå bør Kommissionen i nært samarbejde med interessenterne og medlemsstaterne nedsætte en rådgivende ITS-gruppe. Denne rådgivende gruppes arbejde bør udføres på en gennemsigtig måde og resultatet bør stilles til rådighed for det udvalg, som nedsættes ved dette direktiv.

Der bør sikres ensartede gennemførelsesvilkår med hensyn til vedtagelsen af retningslinjer og ikke-bindende foranstaltninger til at lette medlemsstaternes samarbejde for så vidt angår prioritetsområder vedrørende ITS og for så vidt angår retningslinjer for medlemsstaternes rapportering samt af et arbejdsprogram.

Kommissionen bør i overensstemmelse med artikel 290 i TEUF tillægges beføjelser til at vedtage delegerede retsakter for så vidt angår vedtagelse af specifikationer. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau.

Med henblik på at garantere en koordineret fremgangsmåde bør Kommissionen sikre, at der er sammenhæng mellem aktiviteterne i det udvalg, som nedsættes ved dette direktiv, og aktiviteterne i det udvalg, som er nedsat ved Europa-Parlamentets og Rådets direktiv 2004/52/EF af 29. april 2004 om interoperabilitet mellem elektroniske bompengesystemer i Fællesskabet (13) , i udvalget nedsat ved Rådets forordning (EØF) nr. 3821/85 om kontrolapparatet inden for vejtransport (14) , i udvalget nedsat ved Europa-Parlamentets og Rådets direktiv 2007/46/EF og i udvalget nedsat ved Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (15) .

Målet med dette direktiv, nemlig at sikre koordineret indførelse af interoperable intelligente transportsystemer i hele Unionen, kan ikke i tilstrækkelig grad opfyldes af medlemsstaterne og/eller den private sektor og kan derfor på grund af dets omfang og virkninger bedre nås på EU-plan; Unionen kan derfor træffe foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går dette direktiv ikke ud over, hvad der er nødvendigt for at nå dette mål.

VEDTAGET DETTE DIREKTIV:

Artikel 1

Genstand og anvendelsesområde

1. Dette direktiv opstiller en ramme til støtte for koordineret og sammenhængende indførelse og anvendelse af intelligente transportsystemer (ITS) i Unionen, navnlig på tværs af medlemsstaternes grænser, og fastsætter de generelle betingelser, der er nødvendige med henblik herpå.

2. Dette direktiv omhandler udvikling af specifikationer for foranstaltninger inden for de prioritetsområder, der er omhandlet i artikel 2, samt, hvor det er relevant, udvikling af de nødvendige standarder.

3. Dette direktiv finder anvendelse på ITS-applikationer og -tjenester på vejtransportområdet og disses grænseflader med andre transportformer, med forbehold af anliggender vedrørende den nationale sikkerhed, eller som er nødvendige i forsvarsøjemed.

Artikel 2

Prioritetsområder

1. I dette direktiv udgør følgende områder prioritetsområder for udvikling og anvendelse af specifikationer og standarder:

2. Prioritetsområdernes anvendelsesområde og indhold er angivet i bilag I.

Artikel 3

Prioriterede foranstaltninger

Inden for prioritetsområderne, er følgende prioriterede foranstaltninger for udvikling og anvendelse af specifikationer og standarder som anført i bilag I:

data og procedurer for tilrådighedsstillelse, når dette er muligt, af et minimum af generel trafikinformation, som er relevant for vejsikkerheden, uden vederlag til brugere

Artikel 4

Definitioner

I dette direktiv forstås ved:

»kompatibilitet«: en mekanismes eller et systems generelle evne til at fungere sammen med en anden mekanisme eller et andet system uden ændringer

»rejsedata«: basisdata såsom køreplaner for offentlig transport og takster, der er nødvendige for at give multimodal rejseinformation før og under rejsen med henblik på at lette planlægning, bestilling og ændringer af rejsen

Artikel 5

Indførelse af ITS

1. Medlemsstaterne træffer de nødvendige foranstaltninger til at sikre, at specifikationer, der vedtages af Kommissionen i henhold til artikel 6 anvendes på ITS-applikationer og -tjenester, når disse indføres, i overensstemmelse med principperne i bilag II. Dette berører ikke den enkelte medlemsstats ret til at træffe afgørelse om indførelse af sådanne applikationer og tjenester på sit område. Denne ret berører ikke retsakter vedtaget i henhold til artikel 6, stk. 2, andet afsnit.

2. Medlemsstaterne bestræber sig også på at samarbejde om prioritetsområderne, for så vidt der ikke er vedtaget nogen specifikationer.

Artikel 6

Specifikationer

1. Kommissionen vedtager først de nødvendige specifikationer til sikring af kompatibilitet, interoperabilitet og kontinuitet med henblik på indførelse og praktisk anvendelse af ITS i forbindelse med de prioriterede foranstaltninger.

2. Kommissionen skal tilsigte at vedtage specifikationer for en eller flere af de prioriterede foranstaltninger senest den … (17).

Senest 12 måneder efter vedtagelsen af de nødvendige specifikationer for en prioriteret foranstaltning, forelægger Kommissionen, hvor det er hensigtsmæssigt og efter at have foretaget en konsekvensvurdering, herunder en costbenefitanalyse, et forslag for Europa-Parlamentet og Rådet i overensstemmelse med artikel 294 i TEUF om indførelse af denne prioriterede foranstaltning

3. Når de nødvendige specifikationer for de prioriterede foranstaltninger er vedtaget, vedtager Kommissionen specifikationer, der sikrer kompatibilitet, interoperabilitet og kontinuitet med henblik på indførelse og praktisk anvendelse af ITS i forbindelse med andre prioriterede foranstaltninger.

4. Hvor det er relevant, og afhængigt af det område, der er dækket af specifikationen, skal specifikationen indeholde en eller flere af følgende typer bestemmelser:

5. Uden at dette berører procedurerne i direktiv 98/34/EF, skal specifikationerne, når det er hensigtsmæssigt, angive betingelserne for, at medlemsstaterne efter meddelelse til Kommissionen kan fastsætte yderligere regler for tilrådighedsstillelse af ITS-tjenester på hele eller en del af deres område, forudsat at disse regler ikke hindrer interoperabiliteten.

6. Specifikationerne skal, hvor det er hensigtsmæssigt, bygge på en af de standarder, der er omhandlet i artikel 8.

Specifikationerne skal, når det er hensigtsmæssigt, fastsætte overensstemmelsesvurdering i overensstemmelse med afgørelse nr. 768/2008/EF.

Specifikationerne skal overholde principperne som anført i bilag II.

7. Kommissionen foretager en konsekvensvurdering, herunder en costbenefitanalyse, inden specifikationerne vedtages.

Artikel 7

Delegerede retsakter

1. Kommissionen kan vedtage delegerede retsakter i henhold til artikel 290 i TEUF for så vidt angår specifikationerne. Når Kommissionen vedtager delegerede retsakter, gør den det i overensstemmelse med de relevante bestemmelser i dette direktiv, særlig artikel 6 og bilag II.

2. Der vedtages en særskilt delegeret retsakt for hver af de prioriterede foranstaltninger.

3. Proceduren i artikel 12, 13 og 14 finder anvendelse på de delegerede retsakter, der er omhandlet i denne artikel.

Artikel 8

Standarder

1. De nødvendige standarder til sikring af interoperabilitet, kompatibilitet og kontinuitet med henblik på indførelse og praktisk anvendelse af ITS udarbejdes på prioritetsområderne og for de prioriterede foranstaltninger. Med henblik herpå anmoder Kommissionen, efter at have hørt det i artikel 15 omhandlede udvalg, de relevante standardiseringsorganer i overensstemmelse med proceduren i direktiv 98/34/EF, om at træffe alle nødvendige foranstaltninger for hurtigt at vedtage disse standarder.

2. Ved udstedelsen af et mandat til standardiseringsorganerne overholdes principperne som fastsat i bilag II samt enhver funktionel bestemmelse, der er medtaget i en specifikation vedtaget i henhold til artikel 6.

Artikel 9

Ikke-bindende foranstaltninger

Kommissionen kan vedtage retningslinjer og andre ikke-bindende foranstaltninger for at lette medlemsstaternes samarbejde vedrørende prioritetsområderne i overensstemmelse med rådgivningsproceduren i artikel 15, stk. 2.

Artikel 10

Regler for fortrolighed, sikkerhed og videreanvendelse af informationer

1. Medlemsstaterne sikrer, at behandling af personoplysninger i forbindelse med brugen af ITS- applikationer og -tjenester foregår i overensstemmelse med EU-reglerne for beskyttelse af enkeltpersoners grundlæggende rettigheder og frihedsrettigheder, navnlig direktiv 95/46/EF og direktiv 2002/58/EF.

2. Medlemsstaterne skal navnlig sikre, at personoplysninger beskyttes mod misbrug, herunder ulovlig adgang, ændring eller tab.

3. Med forbehold af stk. 1, opfordres der for at sikre privatlivets fred til at anvende anonyme oplysninger, når det er hensigtsmæssigt, til afvikling af ITS-applikationerne og -tjenesterne.

Med forbehold af direktiv 95/46/EF behandles personoplysninger kun, for så vidt som en sådan behandling er nødvendig til afvikling af ITS-applikationerne og -tjenesterne.

4. Med hensyn til anvendelsen af direktiv 95/46/EF, og især når der er tale om særlige kategorier af personoplysninger, sikrer medlemsstaterne desuden, at bestemmelserne om samtykke til behandling af sådanne personoplysninger overholdes.

5. Direktiv 2003/98/EF finder anvendelse.

Artikel 11

Ansvarsregler

Medlemsstaterne sikrer, at ansvarsspørgsmål i forbindelse med indførelse og anvendelse af ITS-applikationer og -tjenester som fastsat i de specifikationer, der er vedtaget i overensstemmelse med artikel 6, behandles i henhold til gældende EU-ret, herunder særlig Rådets direktiv 85/374/EØF af 25. juli 1985 om tilnærmelse af medlemsstaternes administrativt eller ved lov fastsatte bestemmelser om produktansvar (18) samt relevant national lovgivning.

Artikel 12

Udøvelse af de delegerede beføjelser

1. Kommissionen tillægges beføjelser til at vedtage de delegerede retsakter, der er omhandlet i artikel 7, i en periode på syv år efter den … (19). Kommissionen aflægger rapport vedrørende de delegerede beføjelser senest seks måneder inden udløbet af en periode på fem år efter den … (19).

2. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.

3. Kommissionen tillægges beføjelser til at vedtage delegerede retsakter på de i artikel 13 og 14 anførte betingelser.

Artikel 13

Tilbagekaldelse af delegationen

1. Den i artikel 7 omhandlede delegation af beføjelser kan tilbagekaldes af Europa-Parlamentet eller Rådet.

2. Den institution, der har indledt en intern procedure med henblik på at afgøre, om delegationen af beføjelser skal tilbagekaldes, bestræber sig på at give den anden institution og Kommissionen meddelelse herom i rimelig tid, inden den endelige afgørelse træffes, og angiver samtidig, hvilke delegerede beføjelser der eventuelt vil blive tilbagekaldt, samt den mulige begrundelse herfor.

3. Afgørelsen om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning øjeblikkeligt eller på et senere tidspunkt, der præciseres i afgørelsen. Den berører ikke gyldigheden af de delegerede retsakter, der allerede er i kraft. Den offentliggøres i Den Europæiske Unions Tidende.

Artikel 14

Indsigelser mod delegerede retsakter

1. Europa-Parlamentet eller Rådet kan gøre indsigelse mod en delegeret retsakt inden for en frist på to måneder fra meddelelsen.

Fristen forlænges med to måneder på initiativ af Europa-Parlamentet eller Rådet.

2. Har hverken Europa-Parlamentet eller Rådet ved udløbet af denne frist gjort indsigelse mod den delegerede retsakt, offentliggøres den i Den Europæiske Unions Tidende og træder i kraft på den dato, der er fastsat heri.

Den delegerede retsakt kan offentliggøres i Den Europæiske Unions Tidende og træde i kraft inden fristens udløb, hvis både Europa-Parlamentet og Rådet har meddelt Kommissionen, at de ikke agter at gøre indsigelse.

3. Gør Europa-Parlamentet eller Rådet indsigelse mod en delegeret retsakt, træder den ikke i kraft. Den institution, der gør indsigelse mod den delegerede retsakt, anfører begrundelsen herfor.

Artikel 15

Udvalgsprocedure

1. Kommissionen bistås af Det Europæiske ITS-udvalg (EIC).

2. Når der henvises til dette stykke, anvendes artikel 3 og 7 i afgørelse 1999/468/EF, jf. dennes artikel 8.

Artikel 16

Den Europæiske Rådgivende ITS-gruppe

Kommissionen nedsætter en europæisk rådgivende ITS-gruppe med henblik på at modtage rådgivning om forretningsmæssige og tekniske aspekter af indførelse og anvendelse af ITS i Unionen. Gruppen består af repræsentanter på højt niveau fra relevante ITS-tjenesteudbydere, brugersammenslutninger, transport- og anlægsoperatører, fremstillingsindustrien, arbejdsmarkedets parter, faglige sammenslutninger, lokale myndigheder og andre relevante fora.

Artikel 17

Rapportering

1. Medlemsstaterne forelægger senest den … (20) Kommissionen en rapport om deres nationale aktiviteter og projekter i relation til prioritetsområderne.

2. Medlemsstaterne forelægger senest den … (21) Kommissionen oplysninger om nationale ITS-foranstaltninger, der påtænkes for den efterfølgende femårige periode.

Der vedtages retningslinjer for medlemsstaternes rapportering i overensstemmelse med rådgivningsproceduren i artikel 15, stk. 2.

3. Efter den første rapport, rapporterer medlemsstaterne hvert tredje år om de opnåede fremskridt med gennemførelsen af de foranstaltninger, der er henvist til i stk. 1.

4. Kommissionen forelægger hvert tredje år en rapport for Europa-Parlamentet og Rådet om de fremskridt, der er gjort med gennemførelsen af dette direktiv. Rapporten ledsages af en analyse af funktionen og gennemførelsen, herunder de anvendte og nødvendige finansielle midler, af artikel 5 til 11og artikel 16, og skal, når det er relevant, vurdere behovet for eventuelt at ændre direktivet.

5. Kommissionen vedtager i overensstemmelse med rådgivningsproceduren i artikel 15, stk. 2, et arbejdsprogram senest den … (22). Arbejdsprogrammet indeholder målsætninger og datoer for dets gennemførelse hvert år og foreslår om nødvendigt, de nødvendige tilpasninger.

Artikel 18

Gennemførelse

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den … (23).

Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen og affattelsen af den nævnte oplysning fastsættes af medlemsstaterne.

2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.

Artikel 19

Ikrafttræden

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 20

Adressater

Dette direktiv er rettet til medlemsstaterne.

(1) EUT C 277 af 17.11.2009, s. 85.

(2) Europa-Parlamentets holdning af 23.4.2009 (endnu ikke offentliggjort i EUT), Rådets holdning af 10. maj 2010, Europa-Parlamentets holdning af … (endnu ikke offentliggjort i EUT) (og Rådets afgørelse af …).

(3) EFT L 281 af 23.11.1995, s. 31.

(4) EUT L 201 af 31.7.2002, s. 37.

(5) EUT L 345 af 31.12.2003, s. 90.

(6) EUT L 218 af 13.8.2008, s. 82.

(7) EUT L 263 af 9.10.2007, s. 1.

(8) EFT L 124 af 9.5.2002, s. 1.

(9) EUT L 171 af 9.7.2003, s. 1.

(10) EUT L 3 af 5.1.2005, s. 1

(11) EUT L 196 af 24.7.2008, s. 1.

(12) EFT L 184 af 17.7.1999, s. 23.

(13) EUT L 166 af 30.4.2004, s. 124.

(14) EFT L 370 af 31.12.1985, s. 8.

(15) EUT L 108 af 25.4.2007, s. 1.

(16) EFT L 204 af 21.7.1998, s. 37.

(17) Indsæt venligst datoen 30 måneder efter datoen for dette direktivs ikrafttræden.

(18) EFT L 210 af 7.8.1985, s. 29.

(19) Indsæt venligst datoen for dette direktivs ikrafttræden.

(20) Indsæt venligst datoen 12 måneder efter dette direktivs ikrafttræden.

(21) Indsæt venligst datoen to år efter dette direktivs ikrafttræden.

(22) Indsæt venligst datoen seks måneder efter dette direktivs ikrafttræden.

(23) Indsæt venligst datoen 18 måneder efter dette direktivs ikrafttræden.

4.1. Definition af de nødvendige foranstaltninger til at støtte sikkerheden for vejbrugerne i relation til grænsefladen mellem menneske og maskine i køretøjet og brug af flytbart udstyr til at støtte kørslen og/eller transporten samt sikring af kommunikationen i køretøjet.

let elektronisk dataudveksling mellem de forskellige kontrolcentre i byområder og tjenesteudbydere for offentlig eller privat transport for alle transportformer

1.5. Definition af de nødvendige grænseflader for at sikre interoperabilitet og kompatibilitet mellem ITS-arkitekturen for byområder og den europæiske ITS-arkitektur på grundlag af:

1.1. Definition af de nødvendige foranstaltninger til udvikling af en ITS-rammearkitektur i EU, der navnlig vedrører ITS-relateret interoperabilitet, kontinuitet i tjenesterne og multimodalitetsaspekterne, herunder f.eks. et multimodalt interoperabelt billetsalg, og inden for hvilken medlemsstaterne og deres kompetente myndigheder i samarbejde med den private sektor kan udvikle deres egen ITS-arkitektur for mobilitet på nationalt, regionalt eller lokalt plan.

3.2. Definition af de krav, der skal opfyldes for at gøre vej-, trafik- og transporttjenestedata, der benyttes til digitale kort, nøjagtige og så vidt muligt tilgængelige for producenter af digitale kort og tjenesteudbydere på grundlag af:

Definition af de krav, der skal opfyldes for at gøre EU-dækkende tidstro trafikinformationstjenester nøjagtige og tilgængelige på tværs af landegrænserne for ITS-brugere på grundlag af:

Definition af de krav, der skal opfyldes for at gøre EU-dækkende multimodale rejseinformationstjenester nøjagtige og tilgængelige på tværs af landegrænserne for ITS-brugere på grundlag af:

sørge for interoperabilitet – sikre, at systemerne og de bagvedliggende forretningsprocedurer kan udveksle data og dele information og viden, med henblik på at muliggøre effektive ITS-tjenester

være effektive – yde et mærkbart bidrag til at afhjælpe de centrale udfordringer, der påvirker vejtransporten i EU (f.eks. føre til mindre trafikbelastning, lavere emissioner, bedre energieffektivitet eller højere sikkerheds- og sikringsniveauer, bl.a. for bløde trafikanter)

RÅDETS BEGRUNDELSE

I. INDLEDNING

1. Den 16. december 2008 vedtog Kommissionen et forslag til Europa-Parlamentets og Rådets direktiv om fastlæggelse af rammerne for en accelereret indførelse af ITS (1) i hele EU og en handlingsplan i tilknytning hertil.

2. Det Europæiske Økonomiske og Sociale Udvalg afgav udtalelse om forslaget den 13. april 2009. Regionsudvalget er blevet hørt, men har ikke afgivet udtalelse.

3. Europa-Parlamentet vedtog sin førstebehandlingsudtalelse (2) den 23. april 2009 og godkendte 57 ændringer. Kommissionen forelagde ikke et ændret forslag.

4. Den Europæiske Tilsynsførende for Databeskyttelse afgav sin udtalelse om Kommissionens forslag den 22. juli 2009 (3).

5. Den 10. maj 2010 vedtog Rådet sin førstebehandlingsholdning i overensstemmelse med den almindelige lovgivningsprocedure som fastlagt i artikel 294 i traktaten om Den Europæiske Unions funktionsmåde.

II. FORMÅLET MED FORSLAGET

6. Hovedformålet med dette forslag er at skabe betingelser for og navnlig indføre de nødvendige mekanismer til at fremme indførelsen af ITS-applikationer og -tjenester i forbindelse med vejtransport, herunder deres grænseflader til andre transportformer, således at ITS kan bidrage med sit fulde potentiale til EU's forskellige politikker.

III. ANALYSE AF FØRSTEBEHANDLINGSHOLDNINGEN

7. Generelt

Midtvejsevalueringen af Europa-Kommissionens hvidbog fra 2001 om transportpolitikken, »Hold Europa i bevægelse« (4), understregede betydningen af intelligent transport og betonede behovet for at klare de voksende udfordringer for så vidt angår et bæredygtigt vejtransportsystem. Intelligente transportsystemer har som følge af anvendelsen af fremspirende informations- og kommunikationsteknologier på transportområdet et potentiale til at bidrage til sikker, effektiv, bæredygtig, omfattende og ubrudt transport af varer og personer på det europæiske vejnet og dets grænseflader til andre transportformer og for at forbedre den europæiske industris konkurrenceevne. Kommissionens forslag tog sigte på at frigøre ITS's fulde potentiale ved at understøtte EU's politikker på området øget trafiksikkerhed, forbedret transporteffektivitet og mindskede miljøpåvirkninger og at skabe den dynamik, der er nødvendig for at fremskynde markedsindtrængningen for forholdsvis modne ITS-applikationer og -tjenester. Med henblik på dette skal udvalgsproceduren (forskriftsproceduren med kontrol) ifølge forslaget anvendes for at opstille fælles og lovligt bindende specifikationer med henblik på fastlæggelse af detaljerede bestemmelser og procedurer for indførelsen af ITS i hele EU.

Rådet er enigt med Kommissionen i forslagets formål, men Rådet har foretaget omfattende tilpasninger i forhold til det oprindelige forslag for så vidt angår følgende spørgsmål:

— Specifikation og definition af de områder, hvor der kan vedtages specifikationer

— Prioritering af visse foranstaltninger inden for førnævnte områder for vedtagelse af specifikationer

— Præcisering af medlemsstaternes forpligtelser for indførelse og anvendelse af ITS-applikationer og -tjenester

— Nye artikler om »ikke-bindende foranstaltninger« og »standarder«.

Som følge af denne tilgang ændrer Rådets førstebehandlingsholdning Kommissionens oprindelige forslag, idet det er skrevet om, og flere bestemmelser er udgået og/eller tilføjet.

Ved at foreslå en trinvis indførelse og anvendelse af ITS-applikationer og -tjenester finder Rådet frem til en vanskelig afvejning af at forstærke udviklingen, indførelsen og anvendelsen af visse ITS-applikationer og -tjenester, samtidig med at der ikke pålægges medlemsstaterne yderligere administrative og finansielle byrder.

8. Hovedspørgsmål

Genstand og anvendelsesområde

Kommissionen foreslog at opstille en ramme for koordineret indførelse og anvendelse af intelligente transportsystemer i Fællesskabet og for udvikling af de dertil krævede specifikationer.

Europa-Parlamentet fulgte i stor udstrækning Kommissionens forslag om at opstille en sådan ramme for koordineret og sammenhængende indførelse og anvendelse af intelligente transportsystemer, herunder interoperable ITS, i Unionen. EP foreslog, at dette direktiv skulle finde anvendelse på alle intelligente transportsystemer for passagerer, køretøjer og infrastruktur samt deres interaktion på vejtransportområdet, herunder mobilitet i byområder. EP foreslog endvidere også at medtage bløde trafikanter i direktivets anvendelsesområde men at udelukke spørgsmål i relation til den offentlige orden og den offentlige sikkerhed.

Rådets førstebehandlingsholdning præciserer, at den foreslåede ramme skal være til støtte for en koordineret og sammenhængende anvendelse af ITS i Fællesskabet, navnlig på tværs af medlemsstaternes grænser. Ifølge Rådet, og også EP, berører dette direktiv ikke anliggender vedrørende den nationale sikkerhed eller forsvarsanliggender.

Prioritetsområder

I Kommissionens forslag blev der opstillet fire prioritetsområder (optimal udnyttelse af vej-, trafik- og rejsedata, kontinuitet i ITS-tjenester til trafik- og godsstyring i de europæiske transportkorridorer og i byområder, færdselssikkerhed og -sikring og integration af køretøjet i transportinfrastrukturen), hvor Kommissionen navnlig skulle definere specifikationerne for indførelse og anvendelse af ITS-applikationer og -tjenester.

Europa-Parlamentet bekræftede ovennævnte prioritetsområder, men udelod muligheden for at vedtage specifikationer på andre områder end de fire, der er anført ovenfor.

Rådets førstebehandlingsholdning stemmer stort set overens med Europa-Parlamentets holdning og tilføjer en separat artikel for følgende fire prioritetsområder:

I. Optimal udnyttelse af vej-, trafik- og rejsedata

II. Kontinuitet i ITS-tjenester til trafik- og godsstyring

III. ITS-applikationer inden for færdselssikkerhed og -sikring

IV. Køretøjets tilknytning til transportinfrastrukturen.

Disse prioritetsområders anvendelsesområde er præciseret i bilag I i direktivet.

Prioriterede foranstaltninger

Kommissionens forslag omhandlede ikke nogen prioriterede foranstaltninger.

Europa-Parlamentet opstillede heller ikke prioriterede foranstaltninger. Europa-Parlamentet definerede imidlertid fire områder (tilrådighedsstillelse af EU-dækkende tidstro trafik- og rejseinformation, data og procedurer for vederlagsfri tilrådighedsstillelse af generelle trafikinformationstjenester, harmoniseret indførelse af eCall i hele Europa og passende foranstaltninger vedrørende sikrede parkeringspladser til lastbiler og erhvervskøretøjer og om telematik-kontrollerede parkerings- og reservationssystemer), hvor Kommissionen skulle fastlægge specifikationerne for den obligatoriske indførelse og anvendelse af minimumsniveauet for ITS-applikationer og -tjenester.

I Rådets førstebehandlingsholdning genoptages Europa-Parlamentets tanke om at prioritere visse ITS-applikationer og -tjenester. Med henblik herpå opstiller Rådet følgende seks prioriterede foranstaltninger:

a) tilrådighedsstillelse af EU-dækkende multimodale rejseinformationstjenester

b) tilrådighedsstillelse af EU-dækkende tidstro trafikinformationstjenester

c) data og procedurer for tilrådighedsstillelse, når dette er muligt, af et minimum af generel trafikinformation, som er relevant for vejsikkerheden, uden vederlag for brugerne

d) harmoniseret tilrådighedsstillelse af et interoperabelt EU-dækkende eCall-system

e) tilrådighedsstillelse af informationstjenester vedrørende sikrede parkeringspladser for lastbiler og erhvervskøretøjer

f) tilrådighedsstillelse af reservationstjenester vedrørende sikrede parkeringspladser for lastbiler og erhvervskøretøjer.

Indførelse af ITS-applikationer og -tjenester

I Kommissionens forslag blev det fastlagt, at medlemsstaterne træffer de nødvendige foranstaltninger for en koordineret indførelse og anvendelse af interoperable ITS-applikationer og -tjenester i Unionen. Med henblik herpå foreslog Kommissionen at vedtage specifikationer efter udvalgsproceduren (forskriftsproceduren med kontrol), hvilket også kunne indebære forpligtelser for medlemsstaterne til at indføre ITS-applikationer og -tjenester.

Europa-Parlamentet fulgte i stor udstrækning Kommissionens forslag ved at styrke ordlyden for at undgå geografisk opsplitning og manglende kontinuitet i ITS-applikationer og -tjenester. EP præciserede, at medlemsstaterne skulle sikre bagudkompatibilitet for ITS-applikationer og -tjenester i Unionen. EP foreslog også, at medlemsstaterne skulle anvende ITS til alle transportformer og grænsefladerne mellem dem og således sikre en høj grad af integration mellem alle transportformer. Endvidere fandt EP, at medlemsstaterne bør træffe de nødvendige foranstaltninger for at kræve overholdelse af de grundprincipper (effektivitet, omkostningseffektivitet, geografisk kontinuitet, interoperabilitet og modenhedsgrad), der er fastlagt med henblik på en vurdering af behovene. Med henblik herpå bør medlemsstaterne også tage hensyn til geografisk isolerede regioners morfologiske kendetegn og de afstande, der skal tilbagelægges for at nå dem, og om nødvendigt gøre undtagelser fra førnævnte princip om omkostningseffektivitet.

Rådet præciserer, at det er medlemsstaterne, der skal beslutte, om der skal indføres ITS-applikationer og -tjenester på deres område eller ej. Hvis der indføres ITS-applikationer og -tjenester, skal de specifikationer, der er vedtaget i henhold til dette direktiv, respekteres. Rådet fastlægger også, at medlemsstaterne skal bestræbe sig på at samarbejde om de førnævnte prioritetsområder, for så vidt der ikke er vedtaget nogen specifikationer.

Specifikationer

Ifølge Kommissionens forslag skulle udvalgsproceduren (forskriftsproceduren med kontrol) anvendes ved vedtagelsen af specifikationer, der fastlægger detaljerede bestemmelser og procedurer for indførelsen af ITS i Unionen. Endvidere skal disse specifikationer bygge på visse principper, der er fastlagt i bilag I, og som minimum indeholde de centrale elementer, der er fastlagt i bilag II.

Europa-Parlamentet præciserede endvidere, at Kommissionen fastlægger specifikationerne for den obligatoriske indførelse og anvendelse af minimumsniveauet for ITS-applikationer og -tjenester på fire områder (jf. afsnittet om prioriterede foranstaltninger). Kommissionen fastlægger endvidere specifikationer for den nødvendige indførelse og anvendelse af ITS ud over minimumsniveauet for ITS-applikationer og -tjenester i tilfælde af EF-medfinansieret opførelse eller vedligeholdelse af det transeuropæiske vejnet (TERN). Specifikationerne fastsætter endvidere, under hvilke betingelser medlemsstaterne i samarbejde med Kommissionen kan indføre supplerende regler for levering af disse tjenesteydelser på hele eller en del af deres område. Inden den vedtager specifikationer, bør Kommissionen foretage en konsekvensanalyse, der omfatter en samlet cost-benefit-analyse for gennemførelsesforanstaltningerne i direktivet. Konsekvensanalysen bør behandle spørgsmål om yderligere økonomiske omkostninger, der skal afholdes af de økonomiske aktører, og parametre vedrørende ITS's økonomiske cyklus.

Rådets førstebehandlingsholdning videreudvikler Europa-Parlamentets tanke om at prioritere visse ITS-applikationer og -tjenester, som er afspejlet i de prioriterede foranstaltninger. Med henblik herpå sigter Kommissionen mod at vedtage specifikationer for ovennævnte prioriterede foranstaltninger. Senest 12 måneder efter vedtagelsen af de nødvendige specifikationer for en prioriteret foranstaltning forelægger Kommissionen endvidere, efter eventuelt at have foretaget en konsekvensvurdering ledsaget af en cost-benefit-analyse, et forslag om indførelse af den prioriterede foranstaltning for EP og Rådet. Desuden præciserer Rådet, at specifikationerne kan omfatte funktionsmæssige, tekniske og organisatoriske bestemmelser samt tjenestebestemmelser. Rådet tilslutter sig EP's holdning om, at medlemsstaterne efter meddelelse til Kommissionen kan fastsætte yderligere regler for tilrådighedsstillelse af ITS-tjenester på deres område. Rådet fastsætter, at specifikationerne, hvor det er relevant, skal bygge på standarder, og at Kommissionen altid foretager en konsekvensanalyse forud for vedtagelsen af specifikationer. Endelig fastsætter Rådet, at Kommissionen kan vedtage specifikationer efter proceduren for delegerede retsakter i overensstemmelse med artikel 290 i traktaten om Den Europæiske Unions funktionsmåde. Beføjelserne til at vedtage specifikationer i henhold til denne procedure vil ophøre efter en periode på syv år efter ikrafttrædelsen af dette direktiv. EP eller Rådet kan på et hvilket som helst tidspunkt tilbagekalde delegationen af beføjelser til at vedtage specifikationer. Europa-Parlamentet og Rådet kan gøre indsigelse mod specifikationer indtil to måneder fra underretningen herom. Fristen forlænges med to måneder på foranledning af Europa-Parlamentet eller Rådet.

Standarder og ikke-bindende foranstaltninger

Kommissionens forslag og Europa-Parlamentet henviste ikke til standarder og ikke-bindende foranstaltninger.

Rådets førstebehandlingsholdning henviser til standarder, der kan udarbejdes på prioritetsområderne og for de prioriterede foranstaltninger efter proceduren i direktiv 98/34/EF. Disse standarder skal sikre interoperabilitet, kompatibilitet og kontinuitet med henblik på indførelse og praktisk anvendelse af ITS-applikationer og -tjenester. Desuden indfører Rådet en artikel om Kommissionens vedtagelse af retningslinjer og andre ikke-bindende foranstaltninger for at lette medlemsstaternes samarbejde vedrørende prioritetsområderne.

Databeskyttelse

Kommissionens forslag havde en generel henvisning til eksisterende EU-lovgivning på området databeskyttelse og privatlivets fred.

Europa-Parlamentet specificerede bestemmelserne om databeskyttelse og privatlivets fred ved at opfordre til at anvende anonyme oplysninger, hvor dette er muligt, til afvikling af ITS-applikationen og/eller -tjenesten. Personoplysninger behandles kun, hvis behandlingen er nødvendig til afvikling af ITS-applikationen og/eller -tjenesten.

Rådets førstebehandlingsholdning tager hensyn til Europa-Parlamentets holdning samt udtalelsen fra Den Europæiske Tilsynsførende for Databeskyttelse ved at styrke bestemmelserne om databeskyttelse og privatlivets fred.

Ansvarsregler

Kommissionens forslag indeholdt ikke nogen ansvarsregler.

Europa-Parlamentet anså ansvarsspørgsmål som en nødvendig forudsætning for en hurtig udvikling og indførelse af ITS-applikationer og -tjenester.

Rådets førstebehandlingsholdning tager hensyn til Europa-Parlamentets holdning og henviser til relevant eksisterende EU-ret og national lovgivning.

Principper for specifikationer og indførelse af ITS

Kommissionens forslag fastlagde visse principper, der skulle overholdes ved udvælgelsen og indførelsen af ITS-applikationerne og -tjenesterne.

Europa-Parlamentet styrkede og udvidede ovennævnte principper ved at henvise til beskyttelsen af bløde trafikanter, ubrudte tjenester i hele Fællesskabet og dets ydre grænser samt intermodalitet.

Rådets førstebehandlingsholdning er inspireret af Europa-Parlamentets holdning og udvikler yderligere de respektive bestemmelser ved at henvise til proportionalitet, interoperabilitet, bagudkompatibilitet og respekt for den eksisterende nationale infrastruktur og de eksisterende nationale netværkskarakteristika lige adgang, tids- og positionsbestemmelse af høj kvalitet og sammenhæng.

9. Andre ændringer, vedtaget af Europa-Parlamentet

Andre ændringer, som ikke er indarbejdet i Rådets førstebehandlingsholdning, vedrører følgende:

— en henvisning til avancerede applikationer og samfundsmekanismer til forskellige transportformer, såsom jernbanetransport (ERTMS og TAF-TSI), søtransport og transport ad indre vandveje (LRITS, SafeSeaNet, VTMIS og RIS), lufttransport (SESAR) og landtransport, f.eks. transport af levende dyr (ændring 2).

— en henvisning til Dedicated Short Range Communication (DSRC) (ændring 5, 16 og 53)

— en henvisning til passagerer, køretøjer og infrastruktur samt deres interaktion på transportområdet, herunder mobilitet i byområder, i artiklen »Genstand og anvendelsesområde« (ændring 7)

— fastlæggelse og definition af minimumsniveauet for ITS-applikationer og -tjenester (ændring 12, 20 og 21)

— supplerende bestemmelser vedrørende »Typegodkendelse af vejinfrastrukturrelateret ITS-udstyr og -software«(ændring 27, 28, 29, 30 og 31)

— en gennemførelsesperiode på 12 måneder efter dette direktivs ikrafttræden (ændring 49)

— medlemsstaternes forpligtelse til at udarbejde en sammenligningstabel mellem vedtagne nationale bestemmelser og dette direktiv (ændring 49).

IV. KONKLUSION

Rådet har i sin førstebehandlingsholdning fuldt ud taget hensyn til Kommissionens forslag og Europa-Parlamentets førstebehandlingsudtalelse. Med hensyn til Europa-Parlamentets ændringer bemærker Rådet, at en lang række ændringer allerede er medtaget i dets førstebehandlingsholdning enten fuldt ud, delvist eller indholdsmæssigt.

(1) Intelligente transportsystemer

(2) Endnu ikke offentliggjort i EUT.

(3) Dok. 12479/09.

(4) Dok. 10954/06.